**Kriteriji ocjenjivanja za 1. i 2. razred**

**ODLIČAN**

* **Razumijevanje slušanjem:** Brzo i samostalno razumije riječi i kratke izraze slušanjem zvučnog, audio-vizualnog zapisa ili učitelja.
* **Razumijevanje čitanjem:** Razumije pročitano. Samostalno prepoznaje riječi ili kratke izraze u naslovima, imenima, karticama ili kraćim tekstovima te ih pravilno reproducira.
* **Usmeno izražavanje i stvaranje:** Učenik je aktivan u konverzaciji, s pravilnim izgovorom i intonacijom.
* **Pismeno izražavanje i stvaranje:** Pisano se izražava samostalno bez većih ortografskih pogrešaka. Redovito izvršava sve pisane zadatke i aktivnosti.

**VRLO DOBAR**

* **Razumijevanje slušanjem:** Razumije riječi i kratke izraze ili upute, slušanjem zvučnog, audio-vizualnog zapisa ili učitelja, uz malu pomoć ili poticaj samog učitelja.
* **Razumijevanje čitanjem:** Prepoznaje riječi ili kratke izraze u naslovima, imenima, karticama ili kraćim tekstovima i pravilno ih reproducira uz malu pomoć učitelja.
* **Usmeno izražavanje i stvaranje:** Učenik se izražava nesigurno premda korektno. Potreban mali poticaj. Poruke se u cijelosti može razumjeti.
* **Pismeno izražavanje i stvaranje:** Pisano se izražava uz manje pravopisne pogreške koje ne utječu na razumijevanje poruke. Gotovo redovito ima sve pisane radove.

**DOBAR**

* **Razumijevanje slušanjem:** Razumije riječi, izraze ili upute, slušanjem zvučnog, audio- vizualnog zapisa ili učitelja, ali tek nakon nekoliko ponavljanja.
* **Razumijevanje čitanjem:** Djelomično prepoznaje riječi ili kratke izraze zapisane u naslovima, imenima, karticama ili kraćim tekstovima i reproducira ih nakon učiteljevog ispravljanja.
* **Usmeno izražavanje i stvaranje:** Ima poteškoća u izgovoru i intonaciji ali je u cjelini još uvijek razumljiv. Djelomično usvojio jezične strukture.
* **Pismeno izražavanje i stvaranje:** Učenik se ne može bez pomoći korektno pisano izraziti i pravi veće pogreške koje ponekad utječu na razumijevanje poruke. Trud vidljiv unatoč svemu.

**DOVOLJAN**

* **Razumijevanje slušanjem:** Djelomično razumije riječi, izraze ili naredbe slušanjem zvučnog, audiovizualnog zapisa ili učitelja uz višestruko ponavljanje i upute nastavnika
* **Razumijevanje čitanjem:** Ne prepoznaje zapise, bilo u naslovima, imenima, karticama ili kraćim tekstovima, ali reproducira riječi ili izraze samo uz veliku pomoć učitelja.
* **Usmeno izražavanje i stvaranje:** Izražava se uz stalne ispravke i pomoć. Na pitanja odgovara kratko bez strukture rečenice, uz velike greške u izgovoru.
* **Pismeno izražavanje i stvaranje:** Uz stalnu pomoć nastavnika radi tijekom sata. Pravi česte i velike ortografske greške.

**Kriteriji ocjenjivanja za 3. i 4. razred**

**ODLIČAN**

* **Razumijevanje slušanjem:** U potpunosti razumije pitanja i upute. Kreativno i samostalno primjenjuje naučeno izvan i šire od traženog obima. Interes i sposobnosti razvijeni su na najvišoj razini.
* **Razumijevanje čitanjem:** Samostalno dolazi do značenja novih riječi i fraza logičkim zaključivanjem. Zna više od očekivanog. Vrlo uporan u promišljanju, uči radosno i temeljito.
* **Usmeno izražavanje i stvaranje:** U potpunosti usvojio obrađeni vokabular; tečno i samostalno sastavlja rečenice, bazirane na obrađenom vokabularu. Točno i potpunim odgovorima odgovara na postavljena pitanja. Obrađene tekstove čita bez pogrešaka.
* **Pismeno izražavanje i stvaranje:** Bez grešaka prepisuje riječi i rečenice. Bez grešaka dopunjava kraće tekstove, postavlja i odgovara na pitanja, opisuje i piše jednostavne poruke.

**VRLO DOBAR**

* **Razumijevanje slušanjem:** Uz malu pomoć razumije upute, pitanja, riječi, osnovne fraze. Vrlo se trudi naučiti sadržaje koje ne poznaje. Traži pomoć od učitelja ili otkriva sam značenja iz rječnika. Razumije i složenije rečenice.
* **Razumijevanje čitanjem:** U potpunosti usvaja obrađeni vokabular i s manjim greškama sastavlja rečenice bazirane na obrađenom vokabularu.
* **Usmeno izražavanje i stvaranje:** Potpunim odgovorom, s malo grešaka, odgovara na postavljena pitanja. Obrađene tekstove čita s malo pogrešaka.
* **Pismeno izražavanje i stvaranje:** S manjim greškama prepisuje riječi i rečenice. S manjim greškama dopunjava kraće tekstove, postavlja i odgovara na pitanja, opisuje i piše jednostavne poruke.

**DOBAR**

* **Razumijevanje slušanjem:** Razumije osnovne riječi i poznate fraze koje se tiču njih samih i njihove neposredne okoline kada sugovornik govori sporo i razgovijetno.
* **Razumijevanje čitanjem:** Razumije kratke i vrlo jednostavne tekstove poznate tematike. Prepoznaje poznata imena, riječi i jednostavne rečenice ( na plakatima, prospektima, karticama…)
* **Usmeno izražavanje i stvaranje:** Djelomično usvojio obrađeni vokabular i uz pomoć učitelja sastavlja rečenice bazirane na obrađenom vokabularu. Na postavljena pitanja odgovara kratkim odgovorom. Obrađene tekstove čita s više pogrešaka.
* **Pismeno izražavanje i stvaranje:** S više grešaka prepisuje riječi i rečenice, dopunjava kraće tekstove, postavlja i odgovara na pitanja, opisuje, piše jednostavne poruke.

**DOVOLJAN**

* **Razumijevanje slušanjem:** Ima poteškoća u razumijevanju riječi, osnovnih fraza, uputa učitelja. Slabiji interes i sposobnosti.
* **Razumijevanje čitanjem:** Tekstove teško razumije zbog velikog broja netočno pročitanih riječi. Treba ga stalno poticati i pomagati mu.
* **Usmeno izražavanje i stvaranje:** Usvojio jako malo obrađenog vokabulara. Nije u stanju samostalno sastavljati rečenice, može pravilno ponoviti po modelu. Ima poteškoća u razumijevanju pitanja te na njih odgovara isključivo uz pomoć učitelja. Samostalno čita samo najjednostavnije riječi.
* **Pismeno izražavanje i stvaranje:** S puno grešaka prepisuje riječi i rečenice, dopunjava kraće tekstove.

**NEDOVOLJAN**

* **Razumijevanje slušanjem:** Ne razumije riječi, osnovne fraze i upute učitelja. Ne pokazuje interes da ovlada sadržajima.
* **Razumijevanje čitanjem:** Ne razumije pisane sadržaje jer ne zna niti pročitati niti razumije riječi. Odbija rad.
* **Usmeno izražavanje i stvaranje:** Nedovoljno usvojio obrađeni vokabular. Ne pokazuje suradničke odnose na nastavi. Ne čita i ne odgovara na pitanja niti uz pomoć učitelja.
* **Pismeno izražavanje i stvaranje:** S jako puno pogrešaka prepisuje riječi i rečenice.

PISMENE PROVJERE

|  |  |  |
| --- | --- | --- |
| ODLIČAN | 90%-100% |  |
| VRLO DOBAR | 80% - 89% |  |
| DOBAR | 60% - 79% |  |
| DOVOLJAN | 50% - 59% |  |
| NEDOVOLJAN | 1. 49% |  |